Տերևների տուն

Տերևների տուն (ալբ․՝ Shtëpia me Gjethe, հայտնի է նաև որպես Գաղտնի հսկողության թանգարան, ալբ․՝ Muzeu i Përgjimeve të Sigurimit të Shtetit), պատմական թանգարան Ալբանիայի մայրաքաղաք Տիրանայում։ Պատմություն Թանգարանը բացվել է 2017 թվականի մայիսի 23-ին մի շենքում, որը կոմունիստական ​​ժամանակաշրջանում ծառայել է որպես Սիգուրիմիի՝ այն ժամանակվա ալբանական գաղտնի ոստիկանության շտաբ։ Թանգարանի մուտքի ցուցանակին գրված է․ Շենքը գտնվում է քաղաքի կենտրոնում և ստացել է «Տերևների տուն» անվանումը՝ շնորհիվ մագլցող բույսի, որը ծածկում է նրա ճակատային հատվածը։ Թանգարանն ունի 31 սենյակ։ Թանգարանը տեղակայված է երկհարկանի առանձնատանը, որը կառուցվել է 1931 թվականին։ Շենքն ի սկզբանե եղել է Ալբանիայի առաջին մասնավոր մանկաբարձական կլինիկան և գերմանական օկուպացիայի ժամանակ զբաղեցրել է գեստապոն։ Երկրորդ համաշխարհային պատերազմից հետո և մինչև կոմունիստական ​​ռեժիմի անկումը (1991), այնտեղ էր գտնվում Ալբանիայի գաղտնի ոստիկանության` Սիգուրիմիի շտաբը, որը զբաղվում էր ռեժիմի ենթադրյալ հակառակորդների գաղտնալսմամբ։ 2020 թվականին «Տերևների տունը» արժանացել է Տարվա եվրոպական թանգարան մրցանակին՝ երկու հիմնական անվանակարգերից մեկում՝ Եվրոպայի խորհրդի թանգարանային մրցանակ։ Ծանոթագրություններ Արտաքին հղումներ Թանգարանի կայք (en) Թանգարանի կայք (sq)